FEIF hefur gert það opinbert hvaða þjálfarar / reiðkennarar eru tilnefndir í ár Um er að ræða sex aðila frá jafn mörgum löndum sem tilnefndir eru í ár . Fulltrúi Íslands er Ragnheiður Samúelsdóttir , reiðkennari og tamninga kona í Spretti . Ragga Sam , eins og hún er jafnan kölluð , er útskrifaður reiðkennari frá Háskólanum á Hólum . Hún kemur víða við í reiðkennslu sinni og kennir jafnt minna vönum sem meira vönum . Fyrir nokkrum árum fór hún af stað með „ töltgrúppu “ sem hestamenn kannast við og hefur í kjölfarið notið mikilla vinsælda víða á landinu . Atkvæðagreiðsla er hafin á netinu og er öllum opin , hægt er að kjósa til 13. janúar . Hver ber sigur úr býtum verður tilkynnt á FEIF ráðstefnunni sem fram fer hér á landi í febrúar .